Sixto Cortina (Traducción)
La ilesia románica de Samartín de Gurullés, na llocalidá moscona del mesmu nome, tien el so orixe nuna antigua abadía de fundación femenina y según la piedra fundacional, afayada nel añu 2000, data de 1177. "La inscripción de la llábana ye la tercera más antigua caltenida n'Asturies nun templu relixosu, dempués de la de San Miguel de Lliño y San Salvador de Valdediós. A partir del sieglu XIII conviértese en monesteriu masculín", diz la información turística que figura al pie d'esti elementu destacáu del patrimoniu moscón.
El templu tien una sola nave y un únicu ábside semicircular con bóveda de cuartu d'esfera. La decoración esterior ye cenciella y rescampla la portada oeste, con triples arquivoltes de mediu puntu y dobles capiteles con columnes con motivos vexetales. Caltien dellos canecillos y la espadaña correspuende yá al sieglu XVIII.
L'interior tien elementos d'interés como les cuatro columnes "sobre les que sofita la bóveda del presbiteriu, que consten de basa, fuste estilizáu y capiteles troncu-cónicos con motivos vexetales de talla sumaria". Nún d'ellos puede vese la única representación antropomórfica qu'hai na ilesia y que correspuende a un home pensatible cola cabeza encontada ente les manes. "Ufierta la estética propia de la plástica románica: desproporción, simetría, hieratismu y simplicidá de formes, con una resultancia antinaturalista ya intención didáctica", diz la información del panel turísticu asitiáu nel esterior del templu.
La ilesia remocicó delles veces, unes desafortunaes, según se cuenta, magar la postrera, a empiezos del sieglu XXI , "foi percuriosa y evidencia'l deséu de los parroquianos de caltener un edificiu que ye patrimoniu de toos y testigu de la hestoria".
- AsturiasA los asturianos de la dinamita les duele recordar
- AsturiasNevadas en la montaña asturiana y vientos de hasta 113 km/hora en la costa
- AsturiasHaremos historia al llevar la escolarización temprana a todos los concejos con bebés
- AsturiasEl fotógrafo (asturiano) que le hace el álbum al cine español
N'asturianu